
Mae'n rhaid i bolisi ar gyfer plant ag AAA gynnwys staff yr ysgol gyfan ac adlewyrchu egwyddorion Ysgol Gymraeg Tan-y-lan. 
Bydd yn cynnwys:

Ysgol Gynradd Tan-y-lan 
POLISI AR GYFER ANGHENION ADDYSGOL ARBENNIG
Mae Confensiwn y Cenhedloedd Unedig ar Hawliau'r Plentyn (CRC) yn ganolog i  gynlluniau, polisïau, arfer ac ethos ein hysgol. Fel ysgol sy'n parchu hawliau, yn ogystal ag addysgu am hawliau plant, rydym hefyd yn modelu hawliau a pharch ym mhob perthynas - yn gysylltiedig ag Erthygl 3 (y Confensiwn ar Hawliau'r Plentyn)
Cyflwyniad 
Mae Ysgol Gymraeg Tan-y-lan yn ysgol gynradd fawr sy'n gwasanaethu dalgylch Llansamlet.Mae'n cyflogi Cydlynydd AAA rhan amser a dau cynorthwywyr sy'n cefnogi'r Cydlynydd AAA yn ei gwaith.
Mae ein Polisi Anghenion Arbennig wedi'i ddatblygu drwy ymagwedd ysgol gyfan i sicrhau bod plant ag AAA yn cael eu nodi'n gyson ac y darperir ar eu cyfer, a bod yr holl staff, rhieni a llywodraethwyr yn ymwybodol o'r polisi cyfredol ac yn gallu chwarae rhan weithredol wrth ei ddatblygu. Lluniwyd y polisi cyfredol mewn ymateb i Gôd Ymarfer Cymru a dylid ei ystyried yn rhan o broses o newid.  Mae'n ceisio darparu llinell sylfaen clir a chyson ar gyfer datblygu rhaglen addysg effeithiol, gan adeiladu ar arfer da cyfredol, i ddiwallu anghenion plant sy'n profi anawsterau dysgu.
Nid yw'r Polisi Anghenion Arbennig yn ddogfen ar ei phen ei hun ond caiff ei chynnwys o fewn polisïau presennol yr ysgol ac mae'n eu hategu. Yr hyn sydd wrth wraidd gwaith pob dosbarth yw cylch o gynllunio, addysgu ac asesu. Mae'r trefniadau hyn yn ystyried yr amrywiaeth eang o allu, cymhwyster a diddordebau sydd gan blant yn yr ysgol a bydd y rhan fwyaf o blant yn dysgu ac yn gwneud cynnydd o fewn y trefniadau hyn. Efallai bydd gan y rhai sy'n cael anhawster gwneud hyn anghenion addysgol arbennig.
Mae gan bob plentyn hawl dynol i gael ei addysgu ochr yn ochr â'i gyfoedion. Yn Ysgol Gymraeg Tan-y-lan  rydym yn llwyr ymroddedig i ddiwallu anghenion yr holl blant, gan gynnwys y disgyblion hynny ag anghenion addysgol arbennig, cyn belled ag y bo'n rhesymol ymarferol ac yn gydnaws â darparu addysg effeithiol i ddisgyblion eraill. Wrth gyflawni'r cyfrifoldebau hyn, mae Ysgol Gymraeg Tan-y-lan yn rhoi sylw dyledus i Gôd Ymarfer AAA Cymru 2002 a Deddf Gwahaniaethu ar Sail Anabledd 2001.
Diffiniad o Anghenion Addysgol Arbennig
Mae Ysgol Gymraeg Tan-y-lan  yn dilyn diffiniad Côd Ymarfer Cymru 2002: 
“Mae gan blant anghenion addysgol arbennig os oes ganddynt anhawster dysgu sy’n golygu ei bod yn ofynnol gwneud darpariaeth addysgol arbennig ar eu cyfer."
Yn Ysgol Gymraeg Tan-y-lan rydym yn cydnabod bod gan blant anhawster dysgu: 
a) os ydynt yn cael anhawster i ddysgu sy’n sylweddol fwy na’r anhawster a gaiff y rhan fwyaf o blant yr un oed; neu
b) os oes ganddynt anabledd sy’n eu hatal neu’n eu rhwystro rhag defnyddio cyfleusterau addysgol o'r math a ddarperir yn gyffredinol i blant o’r un oed mewn ysgolion yn ardal yr awdurdod addysg lleol
Ni ddylid ystyried bod gan blant anhawster dysgu oherwydd bod yr iaith neu ffurf yr iaith a ddefnyddir yn y cartref yn wahanol i’r iaith y cânt eu haddysgu ynddi.
(Côd Ymarfer Cymru 2002)
Mae darpariaeth addysgol arbennig yn golygu:
a) "I blentyn dros ddwy flwydd oed, darpariaeth addysgol sy'n ychwanegol at,  neu fel arall yn wahanol i'r ddarpariaeth addysgol a wneir yn gyffredinol i blant o'u hoed mewn ysgolion a gynhelir gan yr AALl, ar wahân i ysgolion arbennig yn yr ardal.
b) I blentyn dan ddwy flwydd oed, darpariaeth addysg o unrhyw fath."







(Adran 312, Deddf Addysg 1996)
Cedwir copi o 'Gôd Ymarfer Anghenion Addysgol Arbennig Cymru' yn y brif swyddfa. Yn y polisi hwn, cyfeirir at 'Gôd Ymarfer Anghenion Addysgol Arbennig Cymru' fel 'Côd Ymarfer Cymru'.
Egwyddorion a Gwerthoedd
Ceir manylion am ymagwedd Ysgol Gymraeg Tan-y-lan at ddysgu ac addysgu yn y polisi priodol.  Mae'r egwyddorion a amlinellir yma hefyd yn gymwys i blentyn ag AAA oni bai yr ystyrir bod angen addysgu'r plentyn fel arall oherwydd asesiadau a/neu wybodaeth amdano.
Nodau
Ein nod yw bod yr holl ddisgyblion sy'n mynychu'r ysgol, yr ystyrir bod ganddynt broblemau dysgu, yn cael eu hasesu'n unigol a'u cefnogi yn y modd a ystyrir fwyaf priodol i gynorthwyo datblygiad a'u galluogi i brofi llwyddiant.
Mae'r ysgol yn cydnabod gwerth nodi'n gynnar ac yn ceisio darparu cefnogaeth mor gynnar â phosib.
Amcanion   
1. Sicrhau bod rhannau statudol ac anstatudol Côd Ymarfer AAA Cymru 2002 yn cael eu rhoi ar waith yn Ysgol Gymraeg Tan-y-lan.
2. Sicrhau bod plant ag anghenion addysgol arbennig yn cael eu cynnwys yn yr ystafell ddosbarth brif ffrwd gan ddarparu profiad o ddysgu o fewn grwpiau o allu, hil a rhyw cymysg.
3. Sicrhau bod gan yr holl blant fynediad i addysg eang a chytbwys gan gynnwys y Cwricwlwm Cenedlaethol, wedi'i gwahaniaethu gan eu hathrawon i ddiwallu eu hanghenion unigol. Bydd gan blant ag AAA gynlluniau gwaith sy'n benodol i'w hanghenion.
4. Sicrhau bod yr holl staff yn gyfrifol am addysgu plant ag AAA. 
5. Sicrhau bod Anghenion Addysgol Arbennig yn cael eu nodi a'u hasesu mor gynnar â phosib.
6. Sicrhau bod anghenion disgyblion yn cael eu diwallu cyn gynted ag y bo'n ymarferol.
7. Gweithio mewn partneriaeth agos â rhieni/gofalwyr ac annog cyfranogiad disgyblion.
8. Gweithio'n rhagweithiol gyda'r AALl ac asiantaethau eraill, gan gynnwys y Gwasanaethau Cymdeithasol, grwpiau cefnogi rhieni, seicolegwyr a gwasanaethau meddygol, i nodi, asesu a diwallu anghenion addysgol arbennig.
9. Cynnal a datblygu amrywiaeth o arbenigedd yn yr ysgol.
10.  Monitro, adolygu a gwerthuso polisïau a'r ddarpariaeth yn rheolaidd ac yn drefnus.
Ffactorau Llwyddiant Hanfodol
Mae Corff Llywodraethu a staff Ysgol Gymraeg Tan-y-lan yn sicrhau bod yr egwyddorion sylfaenol yn cael eu bodloni drwy roi ffactorau llwyddiant hanfodol ar waith. Mae’r rhain yn cynnwys:
· rheoli a dosbarthu adnoddau i sicrhau bod holl anghenion plant yn cael eu diwallu;
· gweithio gyda'r awdurdod addysg lleol i sicrhau bod anghenion addysgol arbennig unrhyw blentyn yn cael eu nodi'n gynnar;
· defnyddio arfer gorau wrth lunio ymyriadau;
· ystyried barn y plentyn dan sylw gan ystyried ei oed a'i ddealltwriaeth;
· gweithio mewn partneriaeth â rhieni ac ystyried barn rhieni unigol;
· adolygu ymyriadau'n rheolaidd ar gyfer pobl plentyn;
· cydweithredu agos rhwng yr holl asiantaethau sy’n gysylltiedig a cheir ymagwedd amlddisgyblaethol tuag at ddatrys materion. 
Rolau a Chyfrifoldebau
Dyletswyddau'r Corff Llywodraethu
Wrth gydnabod nodau ac amcanion yn yr ysgol, bydd y Corff Llywodraethu yn Ysgol Gymraeg Tan-y-lan yn:
· sicrhau bod unrhyw blentyn ag AAA yn cael y ddarpariaeth angenrheidiol.
· sicrhau, ar ôl hysbysu'r 'person cyfrifol' (y pennaeth neu lywodraethwr priodol) bod gan ddisgybl AAA, bod yr holl staff sy'n debygol o'i ddysgu yn ymwybodol o'r anghenion hynny.
· sicrhau bod athrawon yn yr ysgol yn ymwybodol o bwysigrwydd nodi a darparu ar gyfer plant ag AAA.
· adrodd yn flynyddol i rieni ar roi polisi'r ysgol ar gyfer disgyblion ag AAA ar waith. [Adran 317, Deddf Addysg 1996].
· sicrhau bod disgybl ag AAA yn ymuno yng ngweithgareddau'r ysgol ynghyd â disgyblion nad oes anghenion addysgol arbennig ganddynt, i'r graddau y mae hynny'n rhesymol ymarferol ac yn caniatáu i'r plentyn dderbyn y ddarpariaeth addysgol arbennig y mae ei anghenion dysgu yn galw amdani, addysg effeithlon disgyblion a addysgir gyda hwy a'r defnydd effeithlon o adnoddau.
· rhoi sylw i Gôd Ymarfer Cymru wrth gyflawni eu dyletswyddau tuag at yr holl ddisgyblion ag anghenion addysgol arbennig. [Côd Ymarfer Cymru 2001, paragraff 1:30]
Mae'r Corff Llywodraethu'n ymwybodol o'r gofynion cyllidebol ar gyfer darpariaeth AAA. Mae'r gyllideb ar gyfer AAA yn darparu ar gyfer staff CA, adnoddau a HMS. 
Rôl y Llywodraethwr AAA
Mae rôl y llywodraethwr yn cynnwys:
· mynd i gyrsiau i hysbysu'r corff llywodraethu o AAA
· cael y diweddaraf ar:
· ddeddfwriaeth gyfredol
· gweithdrefnau nodi ac asesu
· darpariaeth yn yr ysgol i blant ag AAA
· nifer y plant yn yr ysgol ag AAA
· nifer y plant sy'n derbyn datganiadau
· sut mae anghenion y plant yn cael eu diwallu
Rôl y Pennaeth
Y pennaeth sydd â'r cyfrifoldeb cyffredinol am reoli'r polisi AAA. Mae rôl y Pennaeth yn cynnwys:
· sicrhau darpariaeth briodol yng nghyllideb yr ysgol ar gyfer AAA ac adrodd i lywodraethwyr ynglŷn â dyrannu arian.
· darparu staff ysgol, adnoddau a HMS.
· cyflwyno polisi AAA yr ysgol i'r llywodraethwyr i'w gymeradwyo.
· monitro rhoi'r polisi ar waith a hysbysu'r llywodraethwyr o'i effeithiolrwydd.
· hysbysu'r Llywodraethwr sy'n gyfrifol am AAA o:
· ddeddfwriaeth gyfredol
· lefelau darpariaeth
· nifer y plant â datganiadau yn yr ysgol
· sut mae anghenion yr holl blant ag AAA yn cael eu diwallu yn yr ysgol
· datblygiad staff drwy HMS.
· cydgysylltu â'r Cydlynydd AAA a staff i drafod effeithiolrwydd y polisi. 
· cydgysylltu ag asiantaethau allanol.
· cefnogi a chynghori rhieni a staff.
· bod yn ymwybodol o unrhyw ddogfennau ffurfiol a anfonir i asiantaethau allanol neu a dderbynnir ganddynt.
· y cyfrifoldeb cyfreithiol am sicrhau bod anghenion y plentyn yn cael eu diwallu a sicrhau bod argymhellion yr AALl yn cael eu cyflawni a darpariaeth ychwanegol yn cael ei ddarparu. bod yn 'berson a enwir' ar y datganiad ffurfiol o AAA a gyflwynir o dan Adran 7 Deddf Addysg 1981.
· sicrhau bod rhieni/gofalwyr yn gwybod am eu hawl i ddod i gyfarfodydd adolygu, a dod â ffrind, cynghorydd neu berthynas gyda hwy.
Rôl  y Cydlynydd AAA
Disgrifiad Swydd Cyfredol
Meysydd cyfrifoldeb a thasgau allweddol:
A. CYFEIRIAD STRATEGOL A DATBLYGU DARPARIAETH AAA YN YR YSGOL - GYDA CHEFNOGAETH A THAN GYFARWYDDYD Y PENNAETH A DIRPRWY BENAETHIAID I:
· Gyfrannu at ethos cadarnhaol, lle mae gan bob disgybl fynediad i gwricwlwm eang, cytbwys a pherthnasol;
· Cefnogi'r holl staff i ddeall anghenion disgyblion AAA a sicrhau bod amcanion i ddatblygu AAA yn cael eu hadlewyrchu yng nghynllun datblygu'r ysgol;
· Monitro cynnydd amcanion a thargedau i ddisgyblion ag AAA o gynlluniau athrawon yn rheolaidd, gwerthuso effeithiolrwydd dysgu ac addysgu drwy ddadansoddi gwaith a defnyddio'r dadansoddiadau hyn i arwain gwelliannau yn y dyfodol.
· Dadansoddi a dehongli data ysgolion, lleol a chenedlaethol a chynghori'r pennaeth ar lefel yr adnoddau y mae eu hangen i gynyddu cyflawniad.
· Cydgysylltu â staff, rhieni, asiantaethau allanol ac ysgolion eraill i gydlynu eu cyfraniad, darparu'r gefnogaeth fwyaf a sicrhau parhad darpariaeth.
B. DYSGU AC ADDYSGU I:
· Gefnogi nodi'r ymagweddau addysgu mwyaf effeithiol i ddisgyblion ag AAA a'u rhaeadru;
· Casglu a dehongli data asesu arbenigol i gyfeirio arfer;
· Gweithio gyda disgyblion, athrawon dosbarth a rheolwyr cyfnodau allweddol i sicrhau disgwyliadau realistig gan ddisgyblion;
· Monitro'r defnydd o adnoddau, gweithgareddau addysgu a phennu targedau, a datblygu system gofnodi ar gyfer cynnydd.
C. ARWAIN A RHEOLI STAFF I:
· Gyflawni perthnasoedd gweithio adeiladol a sefydlu cyfleoedd i'r Cydlynydd AAA, cynorthwywyr cefnogi ac athrawon eraill i adolygu anghenion, cynnydd a thargedau disgyblion ag AAA.
· Darparu gwybodaeth reolaidd pennaeth a'r corff llywodraethu ar werthuso darpariaeth AAA;
· Cynghori ar ddatblygiad proffesiynol staff a chyfrannu ato.
Ch. DEFNYDDIO STAFF AC ADNODDAU YN EFFEITHIOL I:
· Gynghori'r pennaeth, yr UDRh a'r corff llywodraethu am flaenoriaethau ar gyfer gwariant a dosbarthu staff, a defnyddio adnoddau sydd wedi'u dyrannu yn y ffordd fwyaf effeithiol;
· Cynnal a datblygu adnoddau, cydlynu eu dosbarthiad a monitro eu heffeithiolrwydd wrth gyflawni amcanion polisïau ysgol ac AAA;
· Ymgymryd ag unrhyw gyfrifoldebau ychwanegol a bennir o bryd i'w gilydd.
Rôl yr Athro Dosbarth/Athrawes Ddosbarth
Mae athrawon dosbarth yn Tan-y-lan yn cydweithio'n agos â'r holl bobl sy'n ymwneud â phlentyn ag AAA. Maent yn chwarae rôl hanfodol wrth ddarparu ar gyfer anghenion plentyn ac wrth sicrhau bod y plentyn yn profi'r cwricwlwm ac yn cael gwneud gweithgareddau ar lefelau sy'n addas i'w allu. Dylai'r athro dosbarth/athrawes ddosbarth fod yn ymwybodol o anghenion ac anawsterau'r plentyn a rhaid iddo/iddi asesu anghenion cymdeithasol, deallusol, corfforol ac emosiynol y plentyn a darparu ar ei gyfer yn unol â hyn. Yr athro dosbarth/athrawes ddosbarth sydd â'r cyfrifoldeb cyffredinol am yr holl ddisgyblion yn ei ddosbarth/ei dosbarth gan gynnwys disgyblion ag AAA.
Mae rôl yr athro dosbarth/athrawes ddosbarth yn cynnwys: 
· gwahaniaethu tasgau i sicrhau y darperir ar gyfer pob gallu a bod sgiliau perthnasol yn cael eu datblygu.
· darparu amrywiaeth o adnoddau a dulliau addysgu i ddarparu ar gyfer anghenion unigol plentyn.
· nodi plant ag AAA drwy asesu parhaus a hysbysu'r Cydlynydd AAA o unrhyw arsylwadau perthnasol.
· rhoi disgyblion ar Weithredu Ysgol a Gweithredu Ysgol a Mwy pan fydd yn meddwl bod angen gwneud hynny. 
· cwblhau dogfennaeth gefnogi a chynllunio i ddarparu ar gyfer y plant.
· cynnwys help y Cydlynydd AAA i ddatblygu cynllun addysg unigol (CAU) pan na fydd strategaethau'r ystafell ddosbarth yn ddigonol ac mae angen cyngor.
· bod yn rhan o'r penderfyniadau i gynnwys asiantaethau allanol.
· cydgysylltu'n rheolaidd â'r Cydlynydd AAA ynglŷn ag addasu ymddygiad.
· meithrin perthnasoedd gwaith da a rhieni.
· cynnal cofnodion o blant ag AAA.
Rôl cydlynydd y cwricwlwm
Mae gan gydlynwyr yn Ysgol Gymraeg Tan-y-lan wybodaeth ychwanegol a gafwyd drwy HMS sy'n benodol i bwnc ac yn gallu rhoi arweiniad gyda phroblemau/cysyniadau.
Mae eu rolau'n cynnwys:
· bod ar gael ar gyfer ymgynghori â chydweithwyr ar faterion penodol a'u cynghori
· bod ar gael i ymgynghori â chydweithwyr ar wahaniaethu a'u cynghori
· cydgysylltu â'r Cydlynydd AAA wrth ddatblygu cynlluniau gwaith i sicrhau bod gwahaniaethu'n cael ei gynnwys yn y cam cynllunio
Rôl y cynorthwy-ydd cefnogi
Mae'r cynorthwywyr cefnogi'n cydweithio'n agos â'r athro dosbarth/athrawes ddosbarth a'r Cydlynydd AAA i hyrwyddo cynnwys plant ag AAA.
Gall y rôl hon gynnwys:
· cyfrannu at baratoi cynlluniau addysg unigol drwy gydweithio â'r athro dosbarth/athrawes ddosbarth a'r Cydlynydd AAA.
· cydgysylltu â'r Cydlynydd AAA a'r athro dosbarth/athrawes ddosbarth ynghylch unrhyw blentyn sy'n profi anawsterau dysgu.
· bod yn ymwybodol o amrywiaeth o strategaethau dysgu y gellir eu defnyddio i helpu'r plant.
· cynnal cofnodion ar gyfer monitro cynnydd plant.
· cefnogi plant ag AAA mewn amrywiaeth o sefyllfaoedd e.e. mewn grwpiau bach, yn unigol, gadael yr ystafell ddosbarth i gael gwers a chefnogaeth yn yr ystafell ddosbarth. 
· cydweddu deunyddiau â gofynion y plentyn.   
· helpu a chefnogi plant unigol ag anawsterau dysgu mewn amrywiaeth o sefyllfaoedd.
· cydgysylltu â rhieni i annog eu cyfranogiad.
· cydgysylltu â'r Pennaeth.
· cydgysylltu â'r Cydlynydd AAA.
Sut mae plant yn rhan o hyn
Mae'n bwysig bod plant yn rhan o'r broses i ddatblygu eu hunain, a'u bod, gydag arweiniad, yn cymryd cyfrifoldeb am eu dysgu eu hunain. Mae'r broses hon yn cymell y plentyn ac yn ei alluogi i ddeall ei ddysgu'n well. Yn Ysgol Gymraeg Tan-y-lan rydym yn annog y broses hon ar gyfer plant ag AAA (addysgol a/neu ymddygiad) drwy gynnwys y plentyn:
· yn y broses o drafod ei anghenion 
· wrth werthuso'i waith/cynnydd drwy drafodaeth ac adborth 
· wrth ysgrifennu ei CAU; wrth bennu targedau a'r weithdrefn adolygu 
· pan fo'n briodol, gwahodd y plentyn i ychwanegu at y drafodaeth am ei ddarpariaeth, boed hynny i blentyn a chanddo datganiad ai peidio 
· wrth wneud penderfyniadau, hyd yn oed os nad yw'r plentyn yn teimlo y gall weithredu ar ei ran ef ei hun, drwy sicrhau bod y plentyn yn ymwybodol bod hawl ganddo gael eiriolwr i weithredu drosto
· drwy hysbysu rhieni/gofalwyr o'u hawl i ddod a ffrind, ymgynghorwr neu berthynas i'r cyfarfod adolygu
Nodi'n gynnar
Yn Ysgol Gymraeg Tan-y-lan credwn fod nodi, asesu a mynd i’r afael ag anghenion ar y cam cynharaf posib yn bethau y mae hawl gan blant AAA iddynt. Os yw'r ysgol yn ymwybodol bod gan blentyn Anghenion Addysgol Arbennig cyn iddo ddod i'r ysgol, gwneir pob ymgais i gydgysylltu â'r lleoliad addysg gynnar, asiantaethau eraill a'r rhieni i alluogi'r ysgol i ddatblygu CAU a darparu cefnogaeth ychwanegol os oes angen ac os yw'n ymarferol.
Os nodir bod gan blentyn angen addysgol arbennig ar ôl asesiad cynnar, bydd yr ysgol yn ymdrechu i:
· ddefnyddio gwybodaeth o brofiad addysgol blaenorol y plentyn i ddarparu pwyntiau cychwyn ar gyfer datblygu cwricwlwm addas i'r plentyn.
· nodi a chanolbwyntio sylw ar sgiliau'r plentyn ac amlygu meysydd ar gyfer gweithredu'n gynnar i gefnogi'r plentyn yn yr ystafell ddosbarth.
· defnyddio prosesau'r Asesiad Sylfaen ac asesiadau'r cwricwlwm i ganiatáu i'r plentyn ddangos yr hyn mae'n ei wybod, ei ddeall ac yn gallu ei wneud yn ogystal â nodi unrhyw anawsterau dysgu.
· sicrhau bod arsylwi ac asesu parhaus yn darparu adborth cyson i athrawon a rhieni am gyflawniadau a phrofiadau'r plentyn a bod y rhain yn sylfaen ar gyfer cynllunio camau nesaf dysgu.
· cynnwys rhieni wrth ddatblygu ymagwedd ar y cyd a'i rhoi ar waith gartref ac yn yr ysgol.
Mae Ysgol Gymraeg Tan-y-lan yn agored ac yn ymatebol i fynegiannau o bryder gan rieni, ac yn ystyried unrhyw wybodaeth y mae rhieni yn ei darparu am y plentyn.
Cadw cofnodion
Yn Ysgol Gymraeg Tan-y-lan, rydym yn cydnabod pwysigrwydd cadw cofnodion i ddiwallu anghenion disgyblion unigol. Dilynir y gweithdrefnau canlynol.
· Mae gan athrawon dosbarth gyfrifoldeb am gadw cofnodion o bryderon, ymyriadau a chynnydd yn yr ystafell ddosbarth.
· Mae'r Cydlynydd AAA yn gyfrifol am sicrhau bod cofnodion cynhwysfawr yn cael eu cadw'n iawn a'u bod ar gael fel y bo'r angen.
· Os yw'r ysgol yn cyfeirio plentyn i'r awdurdod perthnasol ar gyfer Asesiad Statudol, sicrheir bod cofnod o waith y plentyn, gan gynnwys adnoddau neu drefniadau arbennig a ddefnyddir eisoes, ar gael.
· Mae Ysgol Gymraeg tan-y-lan yn creu cynlluniau CAU ar gam Gweithredu Ysgol, Gweithredu Ysgol a Mwy a Datganiadau.
· Wrth drosglwyddo i sefydliad addysgol arall, mae'r ysgol yn darparu cofnodion llawn am y disgybl i'r ysgol sy'n derbyn, hyd yn oed os nad yw'r ysgol sy'n derbyn yn gofyn am hyn. Mae cofnodion o'r fath yn cynnwys yr holl wybodaeth a gedwir gan y Cydlynydd AAA, gan gynnwys CAU (lle y bo'n briodol).
· Dylid cadw copïau yn yr ysgol er mwyn cyfeirio atynt yn y dyfodol.
· Caiff cofnod o gynnydd y plentyn ei olrhain drwy INCERTS. Yn y Meithrin a Derbyn mae asesiadau ar gyfer rhaglenni llafaredd ‘Wellcomm’ a ‘Speechlink’ yn ychwanegol.
Monitro Cynnydd Plant
Yn Ysgol Gymraeg Tan-y-lan, bydd yr athro dosbarth/athrawes ddosbarth yn cadw cofnodion ac yn darparu gwaith gwahaniaethol, os yw'n briodol, ac yn monitro cynnydd yr holl ddisgyblion. Os bydd yr athro/athrawes yn pryderu am gynnydd plentyn, dylid dilyn y gweithdrefnau canlynol.
Pryderon Athrawon
Er mwyn diwallu anghenion plant unigol a chael cefnogaeth ychwanegol gan asiantaethau eraill, mae angen i'r athro dosbarth/athrawes ddosbarth fonitro cynnydd y disgybl yn agos yn y lle cyntaf, cyn darparu amrywiaeth o strategaethau ymyriad a chefnogaeth i ddiwallu anghenion y plentyn.
Dylid hysbysu rhieni'r plentyn o bryderon yr athro/athrawes a'u hannog i gyfrannu eu gwybodaeth am y plentyn a'u dealltwriaeth ohono a mynegi unrhyw bryderon sydd ganddynt.
Caiff cofnodion manwl o arsylwadau, gwybodaeth am gryfderau a gwendidau plentyn, y strategaethau ymyriad a ddefnyddir a'r pryderon a fynegir eu cynnal. 
Gan ddefnyddio'r dystiolaeth hon, efallai daw'r athro dosbarth/athrawes ddosbarth i deimlo nad yw'r plentyn yn dysgu mor effeithiol â phosib oherwydd y  strategaethau a ddefnyddir. Dan yr amgylchiadau hyn, dylid ymgynghori â'r Cydlynydd AAA.
Y pwynt cychwyn fydd adolygiad o'r strategaethau a ddefnyddir a'r ffordd y gellir eu datblygu. Efallai bydd yr adolygiad yn arwain at y casgliad bod angen mwy o help ar y disgybl na'r hyn sydd ar gael fel arfer yn yr ystafell ddosbarth. Dylid ystyried helpu'r disgybl wedyn drwy Weithredu Ysgol.
Rhoddir enw'r disgybl ar y rhestr anghenion addysgol arbennig. Ar y pwynt hwn, mae dyletswydd ar yr ysgol i hysbysu rhieni'r plentyn bod darpariaeth addysgol arbennig yn cael ei cheisio i'r plentyn oherwydd y gall fod ganddo AAA.
Cynnydd
Prif brawf yr angen am weithredu yw tystiolaeth bod cyfraddau cynnydd cyfredol yn annigonol. Lle nad yw cynnydd yn ddigonol, mae angen cymryd camau ychwanegol neu wahanol i helpu'r disgybl i ddysgu'n fwy effeithiol. Beth bynnag yw lefel anawsterau'r disgybl, y prif brawf i weld i ba raddau y mae ei anghenion dysgu yn cael eu diwallu yw a yw'n gwneud cynnydd digonol.
Gellir diffinio cynnydd digonol mewn sawl ffordd; gall, er enghraifft, fod yn gynnydd sy’n:
· cau'r bwlch cyrhaeddiad rhwng y plentyn a'i grŵp cyfoedion
· atal y bwlch cyrhaeddiad rhag ehangu
· yn debyg i gynnydd cyfoedion sy'n dechrau o'r un llinell sylfaen, ond yn llai na chynnydd y rhan fwyaf o'r grŵp cyfoedion
· cystal â chynnydd blaenorol y plentyn neu'n well na hynny
· arddangos gwelliant mewn sgiliau helpu ei hun, cymdeithasol neu bersonol
· arddangos gwelliant yn ymddygiad y plentyn.
Ymateb fesul cam 
Mae Côd Ymarfer Cymru'n amlinellu'r ddau fodel gweithredu fel a ganlyn:
Gweithredu Ysgol
Mae'r athro dosbarth/athrawes ddosbarth yn nodi anghenion addysgol arbennig y plentyn, yn ymgynghori â'r Cydlynydd AAA, yn rhestru'r plentyn ac yn cymryd camau cychwynnol.  Bydd hyn fel arfer, ond nid bob amser, yn arwain at ddarparu cymorth ychwanegol a chynnwys y Cydlynydd AAA neu Gynorthwy-ydd Cefnogi Dysgu.  Weithiau bydd yn cynnwys defnyddio strategaethau ychwanegol gan yr athro dosbarth/athrawes ddosbarth yn unig.  Llunnir cynllun yn benodol ar gyfer y plentyn sy'n amlinellu targedau a strategaethau i gyflawni'r targedau hynny.  Pennir dyddiad adolygu gyda rhieni/yr athro dosbarth/athrawes ddosbarth er mwyn trafod cynnydd, gan arwain at lwyddiant strategaethau a pha mor briodol ydynt i anghenion y plentyn a/neu ddulliau dysgu. Gwneir hyn fel arfer bob tymor ond gall fod yn amlach, yn ôl angen.
Fel arfer yr athro dosbarth/athrawes ddosbarth sy'n nodi disgyblion i'w cynnwys mewn rhaglenni Gweithredu Ysgol, ar y sail bod y plentyn: 
· yn gwneud ychydig o gynnydd neu ddim cynnydd hyd yn oed pan fydd ymagweddau addysgu'n cael eu targedu i nodi meysydd gwendid;
· yn dangos arwyddion o gael anhawster wrth ddatblygu sgiliau llythrennedd neu rifedd sy’n golygu cyrhaeddiad gwael mewn rhai meysydd o’r cwricwlwm;
· yn arddangos anawsterau emosiynol neu ymddygiadol parhaus na chânt eu gwella gan dechnegau rheoli ymddygiad a ddefnyddir fel arfer yn yr ysgol;
· yn cael problemau synhwyraidd neu gorfforol, ac yn parhau i wneud fawr ddim neu ddim cynnydd er gwaethaf darparu cyfarpar arbenigol;
· ag anawsterau cyfathrebu a/neu ryngweithio, ac yn parhau i wneud ychydig neu ddim cynnydd er gwaethaf darparu cwricwlwm gwahaniaethol. 
Mae Gweithredu Ysgol yn Ysgol Gymraeg Tan-y-lan yn cynnwys yr athro dosbarth/athrawes ddosbarth, y Cydlynydd AAA, rhieni a gweithwyr proffesiynol eraill o bosib. Yn ystod y gweithredu hwn, mae'r athro dosbarth/athrawes ddosbarth yn:
· nodi anghenion addysgol arbennig y plentyn
· hysbysu'r Cydlynydd AAA, sy'n rhestru angen addysgol arbennig y plentyn
· hysbysu'r Pennaeth
· ymgynghori â rhieni/gofalwyr y plentyn a'r plentyn
· casglu gwybodaeth berthnasol am y plentyn, ac yn ymgynghori â'r Cydlynydd AAA
· cwblhau ffurflen Gweithredu Ysgol i gynllunio ar gyfer gweithredu priodol, strategaethau ystafell ddosbarth  a phennu o leiaf un targed i'w gyflawni o fewn y terfyn amser o un tymor fan bellaf
· monitro ac yn adolygu cynnydd y plentyn
· [Côd Ymarfer Cymru 5:43-5:48]
Bydd nodi yn sgîl maes pryder: e.e. cynnydd ar draws y cwricwlwm; dysgu/gweledol/clyw/lleferydd ac iaith/ymddygiad gan rieni a gofalwyr/y gwasanaethau cymdeithasol/gwasanaethau iechyd/staff ysgol.
Camau i’w cymryd gan yr athro dosbarth/athrawes ddosbarth: parhau i gefnogi drwy wahaniaethu, hysbysu'r pennaeth/rhiant neu ofalwr, hysbysu'r Cydlynydd AAA; trafod trefniadau am gefnogaeth gyda'r Cydlynydd AAA neu'r cynorthwy-ydd cefnogi dysgu.  Gweithio gyda'r Cydlynydd AAA i gwblhau ffurflen ar gyfer Gweithredu Ysgol sy'n amlinellu'r camau a gymerwyd eisoes, y camau i'w cymryd, dyddiad yr adolygiad (o fewn 1 tymor), ymgynghori â'r Cydlynydd AAA/cwricwlwm.
Camau i’w cymryd gan gydlynydd y cwricwlwm: cynghori ar wahaniaethu, os yw'n berthnasol
Camau i’w cymryd gan y Cydlynydd AAA: hysbysu'r Pennaeth ychwanegu enw'r plentyn at y rhestr AAA, cynghori'r athro dosbarth/athrawes ddosbarth ar ddarpariaeth/wahaniaethu, a siarad â'r rhieni/gofalwyr os gofynnir iddo/iddi wneud hynny, cynnal asesiad Iaith a Lleferydd a/neu Brawf sgrinio Dyslecsia, holiaduron Connors etc.
Nid ydym yn ystyried Gweithredu Ysgol o reidrwydd fel rhagflaenydd i Weithredu Ysgol a Mwy.  Bydd rhai plant yn derbyn y ddarpariaeth a gynigir drwy Weithredu Ysgol ac ni fyddant yn symud ymlaen i Weithredu Ysgol a Mwy.               
Cynllun Addysg Unigol
Mae gan yr holl blant sy'n derbyn cefnogaeth ar y cam Gweithredu Ysgol hawl i Gynllun Addysg Unigol (CAU). Rydym yn defnyddio'n fformat ein hunain y cytunwyd arno. (gweler yr atodiad)
Cyfrifoldeb athro dosbarth/athrawes ddosbarth y plentyn yw llunio ac adolygu'r cynllun ar y cam hwn.
Bydd y cynllun yn amlinellu:
· Natur anhawster y disgybl
· Y ddarpariaeth addysgol benodol
· Staff yr ysgol sy'n ymwneud â hyn, gan gynnwys amlder ac amseru'r gefnogaeth
· Rhaglenni/gweithgareddau/deunyddiau/cyfarpar penodol
· Help gan rieni gartref
· Targedau i'w cyflawni mewn amser penodol
· Gofynion bugeiliol neu feddygol
· Trefniadau monitro ac asesu
· Adolygu trefniadau a dyddiadau
· Meini prawf llwyddiant
· Deilliannau (wedi'u cofnodi yn yr adolygiad)
Bydd y CAU yn cofnodi'r hyn sy'n wahanol i'r cwricwlwm gwahaniaethol neu'n ychwanegol ato. Bydd yn canolbwyntio ar dri neu bedwar prif darged sy'n cyfateb i anghenion y plentyn.
(Côd Ymarfer Cymru 5:51)
Adolygiad CAU 
Caiff CAU eu hadolygu dwywaith y flwyddyn - ym mis Hydref, mis Ebrill.  Trefnir y cyfarfod adolygu gan yr athro dosbarth/athrawes ddosbarth. Gwahoddir rhieni i'r adolygiadau CAU a dylid ceisio'u barn am gynnydd y plentyn. Bydd un adolygiad ym mis Hydref yn cyd-daro â'r Noson Agored lle gwahoddir rhieni i weld gwaith eu plant. Lle y bo'n bosib, bydd y plentyn hefyd yn cymryd rhan yn y broses adolygu ac wrth bennu targedau. Os nad yw'r plentyn yn yr adolygiad, caiff ei farn ei ystyried mewn unrhyw drafodaeth. Os nad yw'r rhieni/gofalwyr yn dod i'r adolygiad, caiff copi o'r penderfyniad a wnaed a'r CAU eu hanfon adref at y rhieni.
(Côd Ymarfer Cymru 5:53) 
Gweithredu Ysgol a Mwy
Sbardunir Gweithredu Ysgol a Mwy pan nad yw disgybl yn gwneud cynnydd priodol ar ôl Gweithredu Ysgol. Y sylfaen ar gyfer Gweithredu Ysgol a Mwy yn Ysgol Gymraeg Tan y lan yw bod y canlynol, er gwaethaf derbyn rhaglen unigol a/neu gefnogaeth ddwys dan Weithredu Ysgol, yn berthnasol i'r disgybl:
· ei fod yn parhau i wneud fawr ddim neu ddim cynnydd mewn meysydd arbennig dros gyfnodau hir;
· ei fod yn parhau i weithio ar lefelau’r Cwricwlwm Cenedlaethol sy’n sylweddol o is na’r hyn a ddisgwylir gan blant o oedran tebyg;
· ei fod yn parhau i gael anhawster wrth ddatblygu sgiliau llythrennedd a rhifedd;
· bod ganddo anawsterau emosiynol neu ymddygiadol sy’n ymyrryd yn sylweddol ac yn rheolaidd ar ddysgu’r plentyn ei hun neu ddysgu’r dosbarth, er gwaethaf y ffaith bod ganddo raglen rheoli ymddygiad unigol;
· bod ganddo anghenion synhwyraidd neu gorfforol, a bod arno angen offer arbenigol ychwanegol neu gyngor rheolaidd neu ymweliadau gan wasanaeth arbenigol;
· bod ganddo anawsterau cyfathrebu neu ryngweithio parhaus sy’n ei atal rhag datblygu perthnasau cymdeithasol ac sy’n achosi rhwystrau sylweddol rhag dysgu.
Mae Gweithredu Ysgol a Mwy yn cynnwys gwasanaethau cefnogi allanol, a ddarperir gan Ysgol a Mwy Awdurdod Addysg Lleol ac asiantaethau allanol. 
Nodi: Adolygiad Gweithredu Ysgol, trosglwyddo disgybl Gweithredu Ysgol a Mwy i ysgol, ymddygiad yn dirywio'n gyflym, ymddangosiad nam synhwyraidd amlwg
Camau i’w cymryd gan yr athro dosbarth/athrawes ddosbarth: ymgynghori â'r Cydlynydd AAA a llunio CAU, gydag arbenigwyr allanol, wedi'i gydlynu gan y Cydlynydd AAA, hysbysu'r Pennaeth/rhieni/gofalwyr.
Camau i’w cymryd gan arbenigwr: ymgynghori â'r athro dosbarth/athrawes ddosbarth a'r Cydlynydd AAA i drafod adolygu Gweithredu Ysgol, asesu'r plentyn, cynghori'r athro dosbarth/athrawes ddosbarth a'r Cydlynydd AAA ar CAU a phennu dyddiad adolygu.
Camau i’w cymryd gan gydlynydd y cwricwlwm: cynghori ar wahaniaethu.
Camau i’w cymryd gan y Cydlynydd AAA: hysbysu'r Pennaeth, cyfeirio, adolygu'r rhestr, pennu dyddiad adolygu, cynghori ar wahaniaethu/dulliau darparu, monitro darpariaeth.
Os na fydd y plentyn yn gwneud cynnydd digonol yn Gweithredu Ysgol a Mwy, bydd arbenigwyr allanol yn helpu'r ysgol i ystyried a yw'r plentyn yn debygol o fodloni'r meini prawf ar gyfer asesu statudol gan yr AALl. [Côd Ymarfer Cymru].
Gall yr help allanol gynnwys Mynediad i Ddysgu, sy'n cynnwys Seicolegwyr Addysgol, Athrawon Arbenigol Teithiol a llinynnau'r gwasanaethau iechyd a chymdeithasol. Mae manylion y gwasanaeth a ddarperir gan bob sefydliad i'w cael yn yr atodiadau 
Datganiad o Anghenion Addysgol Arbennig
Yn Ysgol Gymraeg Tan-y-lan bydd y Pennaeth/Cydlynydd AAA yn gofyn am asesiad statudol yn arwain at ddatganiad o anghenion addysgol arbennig, pan ddangosir bod yr holl ddogfennau angenrheidiol yn eu lle a'r camau gweithredu angenrheidiol wedi'u cynnal yn effeithiol. Mae'r rhain yn cynnwys gwybodaeth am:
· raglenni Gweithredu Ysgol a Gweithredu Ysgol a Mwy;
· cynlluniau addysg unigol ar gyfer y disgybl;
· cofnodion adolygiadau rheolaidd a'u canlyniadau;
· iechyd y disgybl gan gynnwys hanes meddygol y plentyn lle bynnag y bo'n bosib;
· deilliannau cyrhaeddiad y Cyfnod Sylfaen a lefelau'r Cwricwlwm Cenedlaethol gan gynnwys y rhai mewn llythrennedd a mathemateg;
· asesiadau addysgol ac eraill, er enghraifft gan athro cefnogi/athrawes gefnogi arbenigol ymgynghorol neu seicolegydd addysg;
· barn y rhieni a'r plentyn;
· cyfranogaeth gweithwyr proffesiynol eraill; (Côd Ymarfer Cymru 5:64)
· unrhyw gyfranogaeth gan y gwasanaethau cymdeithasol neu'r gwasanaeth lles addysg.
Mae datganiad yn rhoi mynediad i adnoddau ychwanegol. Mae'n rhoi disgrifiad manwl o'r anghenion. Mae'n rhaid ystyried yr hyn sydd orau gan rieni, a rhaid gwneud trefniadau ar gyfer adolygiad.
Os yw rhieni/gofalwyr wedi gofyn am ddatganiad, ni ddylai'r cam hwn bara am fwy na 6 mis.
Nodi: Gweithredu Ysgol a Mwy ac adolygiad, pryderon rhieni, pryderon staff a'r Pennaeth, cyfeirio posib i Ganolfannau Addysg Gynradd.
Camau i’w cymryd gan yr athro dosbarth/athrawes ddosbarth: ymgynghori â'r Cydlynydd AAA ac arbenigwyr allanol, hysbysu'r Pennaeth/rhieni/gwarcheidwaid
Camau i’w cymryd gan arbenigwr: ymgynghori â'r Cydlynydd AAA, athrawon dosbarth, trafod adolygiad y Gweithredu Ysgol a Mwy, cynghori'r athro dosbarth/athrawes ddosbarth a'r Cydlynydd AAA a phennu'r dyddiad adolygu.
Camau i’w cymryd gan gydlynydd y cwricwlwm: cynghori ar wahaniaethu, os yw'n berthnasol
Camau i’w cymryd gan y Cydlynydd AAA: hysbysu'r Pennaeth, cyfeirio'r plentyn am ddatganiad, adolygu'r gofrestr, cynghori ar wahaniaethu/dulliau darparu, monitro'r ddarpariaeth, arwain wrth lunio CAU, drwy gydlynu.
Os yw'r AALl yn penderfynu peidio â rhoi datganiad o anghenion, bydd y plentyn yn mynd yn ôl i Weithredu Ysgol a Mwy os bydd asiantaethau allanol yn parhau i ymwneud ag ef, neu Weithredu Ysgol os nad oes asiantaethau allanol yn ymwneud â'r plentyn.
Y sail ar gyfer ystyriaeth gan wasanaethau cefnogi'r AALl ynghylch a oes angen Asesiad Statudol yw'r disgrifiad o anhawster dysgu a chynnydd plentyn, ynghyd â gwybodaeth am y ddarpariaeth arbenigol a wnaed.
Yn ystod unrhyw asesiad bydd y plentyn yn parhau i gael cefnogaeth drwy Weithredu Ysgol a Mwy.
Cyfeiriadau Dioed
Yn y Côd Ymarfer, darparwyd ar gyfer cyfeiriadau dioed ar gyfer y plant hynny sy'n arddangos y fath anawsterau sylweddol y mae'r ysgol yn ystyried ei fod yn amhosib neu'n amhriodol cynnal y gweithdrefnau asesu dewisedig yn llawn. Gallai fod gan blentyn, er enghraifft, nam synhwyraidd difrifol neu nam arall a fydd, os na cheir ymyriad arbenigol y tu hwnt i allu'r ysgol, yn arwain at fwy o anawsterau dysgu. Yn Ysgol Gymraeg Tan-y-lan, gwneir cyfeiriadau dioed o'r fath i'r AALl yn ôl y galw.
Datganiadau
Pan fydd plentyn wedi derbyn datganiad, bydd y datganiad yn nodi'n glir y ddarpariaeth y mae ei hangen i ddiwallu anghenion y plentyn.
Mae Ysgol Gymraeg Tan-y-lan yn ceisio darparu addysg yn unol â'r argymhellion, gan gynnwys cyfleusterau a chyfarpar priodol, trefniadau staffio a'r cwricwlwm, unrhyw addasiadau o ran  cymhwyso'r Cwricwlwm Cenedlaethol/Cyfnod Sylfaen ac unrhyw eithriadau priodol wrth gymhwyso'r Cwricwlwm Cenedlaethol/Cyfnod Sylfaen a'r newidiadau y mae eu hangen i gynnal cwricwlwm eang a chytbwys.
Bydd gan yr holl blant â datganiad dargedau tymor byr wedi'u nodi mewn CAU. Yn Ysgol Gymraeg Tan-y-lan, caiff CAU i ddisgyblion â datganiadau eu paratoi gan y Cydlynydd AAA, gyda chefnogaeth gan yr asiantaethau allanol a'r athro dosbarth/athrawes ddosbarth.
Os bydd yr AALl yn gwrthod darparu datganiad, gall yr ysgol ofyn am ailasesiad ar ôl chwe mis. Mae gan rieni hefyd hawl apelio i'r tribiwnlys AAA yn erbyn y penderfyniad.
Adolygiad Blynyddol
Adolygir pob datganiad yn flynyddol, pan fydd rhieni, yr AALl, yr ysgol a gweithwyr proffesiynol eraill sy'n gysylltiedig â hyn, yn ystyried y cynnydd y mae'r disgybl wedi'i wneud dros y deuddeg mis diwethaf ac a oes angen newid y Ddarpariaeth Addysgol Arbennig mewn unrhyw ffordd.
Mae amseru'r adolygiad yn adlewyrchu amgylchiadau'r plentyn, er enghraifft, os yw'n gadael yr ysgol gynradd.
Dibenion yr adolygiad yw:
· asesu cynnydd y plentyn tuag at gyflawni'r amcanion a nodwyd yn y datganiad
· gyda'r adolygiad blynyddol cyntaf, asesu cynnydd y plentyn tuag at y targedau yn y CAU
· adolygu'r ddarpariaeth arbenigol a wnaed ar gyfer y plentyn
· ystyried pa mor briodol y mae'r datganiad gan gofio perfformiad y plentyn
· ystyried a yw'r datganiad i'w gynnal.
Os yw'n bosib, caiff y plant hŷn eu cynnwys, gan fynd i'r adolygiad cyfan neu ran ohono.
Trosglwyddo i Ysgol Uwchradd
Wrth drefnu'r adolygiadau blynyddol, bydd Ysgol Gymraeg Tan-y-lan yn ystyried y pwyntiau canlynol cyn i'r plentyn drosglwyddo i'r ysgol uwchradd.
· Caiff symud i'r ysgol uwchradd ei ystyried yn yr adolygiad ym Mlwyddyn 5.
· Yn y rhan fwyaf o achosion, mae'n bosib yn adolygiadau Blwyddyn 5 i roi argymhellion clir ar y math o ddarpariaeth y bydd angen ar y plentyn yn y cam uwchradd.
· Anogir rhieni i ymweld â'r ysgol uwchradd i ystyried yr opsiynau sydd ar gael iddynt.
· Os nad yw'r opsiynau'n glir, cynhelir adolygiad interim yn nhymor yr hydref ym Mlwyddyn 6.
· Dylai datganiad y plentyn gael ei ddiwygio erbyn 15 Chwefror ym mlwyddyn y trosglwyddo, gan ystyried argymhellion yr adolygiad blynyddol, barn y rhieni a'r hyn sydd orau ganddynt a'r ymateb i ymgynghoriad gan yr AALl gyda'r ysgol neu'r ysgolion dan sylw.
· Dylai'r holl drefniadau ar gyfer lleoliad plentyn felly gael eu cwblhau erbyn dechrau'r mis Mawrth cyn y trosglwyddo fan bellaf.
· Mae'n bwysig i leoliadau gael eu cwblhau mor gynnar â phosib er mwyn gwneud trefniadau ymlaen llaw, ac mewn rhai achosion, trefniadau trosglwyddo ac ymweliadau ychwanegol .
· Gwahoddir Cydlynydd AAA yr ysgol sy'n derbyn i'r adolygiad blynyddol terfynol.
· Trafodir disgyblion ag AAA a heb ddatganiad gyda Chydlynydd AAA yr ysgol nesaf cyn iddynt symud yno, a bydd yr holl wybodaeth yn cael ei throsglwyddo hefyd.
Partneriaethau
Yn Ysgol Gymraeg Tan-y-lan, credwn fod angen partneriaeth gref rhwng yr holl bobl sy'n ymwneud â disgyblion ag AAA - AALl, rhieni/gofalwyr, plant, staff ac asiantaethau eraill - er mwyn diwallu eu hanghenion yn llwyddiannus. Sylweddolwn bwysigrwydd dealltwriaeth glir o rolau a chyfrifoldebau, gan gynnwys gwybodaeth eglur a chyfathrebu da.
Partneriaeth â Rhieni/Gwarchodwyr
Pan fydd plentyn mewn gofal, mae gan ofalwyr yr un hawliau a chyfrifoldebau â rhieni cyfrifol.
Yn Ysgol Gymraeg Tan-y-lan, rydym yn gwerthfawrogi ac yn derbyn y rôl gadarnhaol y gall rhieni/gofalwyr ei chwarae, a'u cyfraniad. Rydym yn gwneud pob ymdrech i gydweithio'n llawn â rhieni, gan gydnabod a pharchu eu rolau a'u cyfrifoldebau. Anogir rhieni i weithio gyda'r ysgol a gweithwyr proffesiynol eraill i sicrhau bod anghenion eu plentyn yn cael eu nodi'n iawn a'u diwallu cyn gynted â phosib. Er mwyn i rieni chwarae rhan weithredol yn natblygiad eu plentyn, mae'r ysgol yn ymdrechu i ddarparu gwybodaeth berthnasol fel y gallant atgyfnerthu dysgu gartref.
Gwahoddir yr holl rieni i ddod i'r ysgol ar dri achlysur yn y flwyddyn ysgol. Yn ystod yr hydref, gwahoddir rhieni i gwrdd â'r athro dosbarth/athrawes ddosbarth newydd a thrafod ei nodau a'i amcanion ar gyfer y flwyddyn. Cynhelir noson agored arall yn nhymor y gwanwyn i weld gwaith disgyblion a chynhelir trydedd noson agored ar ddiwedd y flwyddyn ysgol i drafod adroddiadau blynyddol. Mae gan Ysgol Gymraeg Tan-y-lan bolisi "drws agored" ac mae croeso i rieni alw heibio a/neu wneud apwyntiad i gwrdd â'r athro dosbarth/athrawes ddosbarth os ydynt yn teimlo bod angen gwneud hynny.
Hysbysir rhieni'r holl ddisgyblion o dargedau'r plentyn a gofynnir iddynt gefnogi mewn ffyrdd penodol. Mae'r cyfraniad yn arbennig o bwysig i ddisgyblion ag AAA a bydd athrawon yn falch o helpu a chynghori.
Anogir rhieni'n arbennig i ddod i'r holl adolygiadau. Cynhwysir enghreifftiau o wahoddiad yn yr atodiad.
Yn Ysgol Gymraeg Tan-y-lan, rydym yn ymdrechu i gefnogi rhieni fel y gallant:
· gydnabod a chyflawni eu cyfrifoldebau fel rhieni a chwarae rôl weithredol sy'n cael ei gwerthfawrogi yn addysg eu plant
· cael gwybodaeth am hawl eu plentyn o fewn fframwaith AAA
· deall gweithdrefnau a dogfennaeth
· mynegi eu barn am sut caiff eu plentyn ei addysgu
· cael mynediad i wybodaeth, cyngor a chefnogaeth yn ystod yr asesiad ac unrhyw broses benderfynu gysylltiedig ynghylch darpariaeth addysgol arbennig.
Mae'r ysgol yn hysbysu rhieni pan gaiff anghenion arbennig eu nodi yn y lle cyntaf a bydd yn parhau i'w hysbysu o unrhyw gynnydd, a'u hannog i gyfranogi o'r cychwyn cyntaf a thrwy gyfnod addysgol eu plentyn yn yr ysgol.
Yn Ysgol Gymraeg Tan-y-lan, rydym yn cydnabod yr anawsterau y gall rhieni eu hwynebu pan fydd eu plentyn yn cael Asesiad Statudol; felly, rydym yn ymdrechu i ddarparu cefnogaeth ychwanegol wrth i'r plentyn fynd drwy'r broses.
Hysbysir rhieni o'r modd y rhoddir y Polisi Anghenion Addysgol Arbennig ar waith ac unrhyw newidiadau i'r polisi yn yr adroddiad blynyddol. Mae'r polisi hwn ar gael i rieni ar gais.
Adnoddau 
Yn Ysgol Gymraeg Tan y lan, ein nod yw 'galluogi' disgyblion, ac am y rheswm hwn cânt eu haddysgu yn yr ystafell ddosbarth brif ffrwd am y rhan fwyaf o'r amser gan ddefnyddio cynorthwywyr cefnogi dysgu (CD) y mae tri ohonynt wedi cyflawni hyfforddiant ELKLAN. Ceir dwy ardal AAA lle mae plant yn gweithio mewn grwpiau bach ac yn derbyn cefnogaeth ychwanegol mewn llythrennedd a rhifedd. Ceir amrywiaeth eang o adnoddau hefyd i gefnogi'r plant AAA. Defnyddiwn rhaglen ‘Dewch i Siarad gyda phlant 5-11 oed er mwyn targedu anghenion emosiynol, Rhaglen ‘Wellcomm’ gyda phlant meithrin/derbyn a ‘Speechlink’ – derbyn i flwyddyn 2 er wmyn targedi anghenion llafaredd disgyblion.
· amrywiaeth eang o lyfrau darllen, cynlluniau darllen a gyhoeddwyd yn ddiweddar, llyfrau stori a diddordeb;
· llyfrau mawr gyda grŵp cyfatebol yn darllen copïau;
· amrywiaeth o adnoddau cyhoeddedig a luniwyd i dargedu anawsterau dysgu penodol mewn darllen, ysgrifennu a sillafu; 
· gemau a gweithgareddau ar gyfer datblygu llythrennedd a rhifedd;
· amrywiaeth o adnoddau a chyfarpar wedi'u llunio i hyrwyddo dysgu amlsynhwyraidd.
Mae adnoddau'n cael eu cynyddu'n barhaus drwy'r gyllideb flynyddol a gaiff ei dyrannu drwy'r Pennaeth i'r Cydlynydd AAA.  Pennir ariannu gan fandio'r disgyblion yn ôl eu hymateb i arolwg yr AALl a gynhelir yn nhymor yr hydref.
Gofynnir am ddeunyddiau ac adnoddau bob blwyddyn ac maent yn amodol ar argaeledd arian yn adran benodol cyllideb ALlICh yr ysgol.
ARIAN AAA  
Adolygir arian AAA bob blwyddyn. 
Mae'r cydlynydd AAA yn cynnal cofnodion manwl o'r holl ddisgyblion ar y rhestr Anghenion Arbennig.  Mae gan yr holl staff addysgu  gopïau o'r CAU ar gyfer eu plant a gwybodaeth berthnasol arall. Mae'r ffeil ar gael i'r holl athrawon/CA/athrawon cyflenwi sy'n gweithio gyda'r plant.
Mae adeilad yr ysgol yn hygyrch i ddisgyblion anabl gyda mynediad cyfyngedig i rai ardaloedd o'r ysgol. Ceir un ystafell ymolchi i'r anabl yn adeilad y cae.
Gwerthuso
Bydd y polisi hwn yn destun adolygiad cyson gan y Pennaeth, y Cydlynydd AAA, y Tîm/Llywodraethwr AAA, y staff addysgu a'r staff nad ydynt yn addysgu. Bydd yn eitem ar agenda cyfarfod blynyddol y Corff Llywodraethu llawn, y bydd yr adroddiad i rieni ar AAA yn cael ei ysgrifennu ohono. Efallai bydd yr ysgol, o bryd i'w gilydd, yn pennu targedau penodol y gellir mesur llwyddiant agweddau penodol ar y polisi yn eu herbyn.
Gweithdrefnau Cwynion
I ddechrau, ymdrinnir â chwynion rhieni am ddarpariaeth neu drefniant AAA drwy weithdrefnau a amlinellir yn y Polisi Cwynion Ysgol Gyfan.
Os bydd anghytundeb yn parhau o ran darpariaeth AAA, dylai'r AALl wneud trefniadau sy'n cynnwys penodi pobl annibynnol er mwyn osgoi neu ddatrys anghytundebau rhwng y rhieni a'r ysgol. Mae gan rieni hawl apelio i dribiwnlys AAA ar unrhyw gam.
Mae gwybodaeth fanylach ar gael yng Nghôd Ymarfer Cymru.
Dyddiad: Hydref 2026
Llofnodwyd gan: Berian Jones
ATODIADAU
1. Enwau a chyfeiriadau cyswllt
2. Gwahoddiad i'r adolygiad blynyddol
3. Dull o gynnal yr adolygiad
	Asiantaeth
	Enw
	Cyfeiriad
	Ffôn

	Seicolegydd Addysg
	Helen Osbourne
	Gwasanaeth Mynediad i Ddysgu
Tŷ Dan-y-Coed
West Cross
Abertawe
SA3 5AL
	401548
405689


	Athro/Athrawes Cefnogi Ymddygiad
	Claire Lewis
	Gwasanaeth Mynediad i Ddysgu
Tŷ Dan-y-Coed
West Cross
Abertawe
SA3 5AL
	401548
405689


	Athro/Athrawes Ymgynghorol
AAA - Iaith a Lleferydd 
	Nia McPhee
	Gwasanaeth Therapi Iaith a Lleferydd
Bryn Tawe
Heol Gwyrosydd
Penlan
	560600

	Therapyddion Iaith a Lleferydd
	Claire Watson
Mair Wilson
	Gwasanaeth Therapi Iaith a Lleferydd
Bryn Tawe
Heol Gwyrosydd
Penlan
	560600
560600

	Swyddog Lles Addysg
Nyrs yr Ysgol
	Lindsey Cole
Sue Pugh
	Daniel James
Abertawe
 Abertawe
	07917200091
07772325390
531249

	Gwasanaethau Cymdeithasol
Tîm Anableddau

	Cyfeirio Cychwynnol
Linda Palmer
	Abertawe
Anabledd
	635700
635180
515050


CAU Ysgol Gymraeg Tan-y-lan
Gweithredu Ysgol/Arsylwadau (GY)
Mae'r athro dosbarth/athrawes ddosbarth yn nodi angen neu anhawster dysgu.
Mae'r  athro dosbarth/athrawes ddosbarth yn defnyddio strategaethau i ymdrin â phroblem neu angen. 
Mae'r  athro dosbarth/athrawes ddosbarth yn nodi ymddygiad neu anhawster emosiynol neu gymdeithasol. 
Gweithredu Ysgol a Mwy (GYM)
Mae'r plentyn yn derbyn ymyriad gan asiantaethau allanol.
Mae'r athro dosbarth/athrawes ddosbarth yn nodi ymddygiad neu anhawster emosiynol neu gymdeithasol. 
Datganiad (Dat)
Mae'r plentyn yn derbyn datganiad
Adolygiad Blynyddol
Yr AALl sy'n dechrau hyn.
Mae Cydlynydd AAA ysgol y plentyn yn:
Galw cyfarfod adolygu;
· Paratoi adroddiad adolygu
Y sawl y mae'n rhaid eu gwahodd:
· Cynrychiolwyr yr AALl
· Rhieni neu ofalwyr y plentyn
· Yr athro perthnasol/athrawes berthnasol
A lle y bo'n briodol:
· Cynrychiolwyr y gwasanaethau iechyd;
· Cynrychiolwyr y gwasanaethau cymdeithasol;
· Gweithwyr proffesiynol eraill sy'n ymwneud yn agos â'r mater
Paratoi ar gyfer y cyfarfod adolygu;
· Mae'r Cydlynydd AAA yn gofyn am gyngor ysgrifenedig;
· Mae'n dosbarthu'r cyngor pythefnos cyn y cyfarfod.
Yr Adroddiad Adolygu:
· Mae'n crynhoi canlyniadau'r cyfarfod adolygu
· Mae'n pennu targedau addysgol;
· Caiff ei ddosbarthu i'r holl bobl berthnasol.
Mae'r AALl yn adolygu'r datganiadau gan ystyried yr adroddiad adolygu.
Côd Ymarfer Cymru 9:16
Dull Cynnal y Cyfarfod Adolygu
Dylai'r cyfarfod adolygu ymdrin â'r cwestiynau canlynol:
· Beth yw barn y rhieni am gynnydd y flwyddyn ddiwethaf a'u dyheadau ar gyfer y dyfodol?
· Beth yw barn y disgybl am gynnydd y flwyddyn ddiwethaf a'i ddyheadau ar gyfer y dyfodol?
· Beth yw barn yr ysgol am gynnydd y disgybl dros y flwyddyn ddiwethaf? Beth fu cynnydd y plentyn tuag at fodloni'r amcanion tymor hir cyffredinol yn y datganiad? Pa lwyddiant gafodd y plentyn wrth gyflawni'r targedau a bennwyd?
· Beth yw barn yr asiantaethau allanol am gynnydd y plentyn dros y flwyddyn ddiwethaf.
· A fu newidiadau sylweddol yn amgylchiadau'r plentyn sy'n effeithio ar ei ddatblygiadau a'i gynnydd?
· A yw'r ddarpariaeth bresennol, gan gynnwys y Cwricwlwm Cenedlaethol, neu drefniadau eraill, yn briodol ar gyfer anghenion y plentyn?
· Pa dargedau addysgol y dylid eu pennu er mwyn asesu cynnydd addysgol y plentyn yn ystod y flwyddyn i ddod ac yn yr adolygiad nesaf?
· A yw'r cynllun trosglwyddo'n helpu'r disgybl i symud yn ei flaen i oedolaeth?
· A oes angen gweithredu ymhellach ac os oes, gan bwy?
· A yw'r datganiad yn dal i fod yn briodol?
· A oes angen diwygio'r datganiad neu a ddylid argymell yr ALl i beidio â'i gynnal mwyach?
Polisi 


ADY  

